**เดวิด มัลคอล์ม น็อต** (อังกฤษ: David Malcolm Nott OBE OStJ FRCS, เกิดปี 1956) เป็นศัลยแพทย์และที่ปรึกษาศัลยศาสตร์ชาวเวลส์ ผู้ทำงานหลักอยู่ในโรงพยาบาลหลายแห่งในลอนดอนเป็นศัลยแพทย์ทั่วไป และ ศัลยแพทย์เส้นเลือด และเป็นจิตอาสาทำงานทางการแพทย์ตามเขตภัยพิบัติและเขตสงคราม น็อตพบว่าการช่วยสอนคนอื่นให้ช่วยทำงานนั้นเป็นประโยชน์อย่างมากทางการแพทย์ จึงได้จัดตั้งมูลนิธิเดวิด น็อต เพื่อฝึกสอนการผ่าตัดด่วนให้กับผู้ที่ทำงานในเขตสงครามและเขตภัยพิบัติ ด้วยบทบาทในการทำงานเหล่านี้ เขาได้รับการขนานนามให้เป็น "อินเดียนาโจนแห่งวงการศัลยศาสตร์"

การศึกษาและครอบครัว
-------------------

น็อตเกิดที่คาร์มาร์เตินในปี 1956 และอยู่อาศัยกับปู่ย่าตายายที่เตรเลชจนอายุได้สี่ เขาเข้าศึกษาที่โรงเรียนแกรมมาร์ฮัลมี พ่อของเขา จอร์จ น็อต (Malcolm George Nott) เกิดที่พม่าและได้รับการศึกษาในมัทราส เป็นลูกครึ่งพม่าและอินเดีย และเป็นศัลยแพทย์กระดูกและข้อ เฉพาะทางพิเศษด้านการเปลี่ยนสะโพก; ส่วนแม่ วยอน โจนส์ (Yvonne Jones) เป็นพยาบาลจากเวลส์ พ่อของน็อตซึ่งเป็นแพทย์เป็นแรงบันดาลใจให้เขาเข้าเรียนแพทย์ และยังเป็นแรงบันดาลใจให้เขาทำงานในเขตสงครามหลังพาน็อตไปชมภาพยนตร์ปี 1984 เรื่อง *The Killing Fields*

น็อตไม่ใช่คนที่ประสบความสำเร็จในการเรียนที่โรงเรียนมากนักในช่วงแรก แต่ต่อมาก็เข้าศึกษาแพทยศาสตร์ที่มหาวิทยาลัยเซนต์แอนดรูว์ และ มหาวิทยาลัยแมนเชสเตอร์ จบการศึกษาในปี 1981

น็อตจบการศึกษาวุฒิบัตรการบิน ได้รับใบอนุญาตการบินเอกชน และการบินพาณิชย์ เขายังทำงานเป็นนักบินขนส่ง (air transport pilot) ให้กับแฮมลินเจ็ต (Hamlin Jet) ในลูตัน เป็นอาชีพเสริมราวสิบปี

ศัลยแพทย์
---------

ขณะเรียนแพทยศาสตร์อยู่ เชามีความสนใจเป็นพิเศษในสายงานศัลยศาสตร์ และยิ่งสนใจพิเศษในสายศัลยศาสตร์เส้นเลือดหลังได้ดูศัลยแพทย์ชาวลิเวอร์พูล พีเทอร์ ฮาริส (Peter Harris) ช่วยชีวิตผู้ป่วยด้วยการทำศัลยกรรมรักษาภาวะหลอดเลือดแดงใหญ่โป่งพอง น็อตเข้าฝึกเฉพาะทางด้านนี้ที่โรงพยาบาลในลอนดอน ได้แก่ชาริงครอส, เชลซีและเวสต์มินสเตอร์, เซนต์มารีส์ และรอยัลมาร์สเดิน ในฐานะศัลยแพทย์หลอดเลือด เขาเฉพาะทางด้านเทคนิกส่องกล้องผ่าตัด โดยเฉพาะในการรักษาหลอกเลือดแดงใหญ่ที่ท้องโป่งพอง และ การบายพาสหลอกเลือดส่วนปลาย ในปี 1999 เขาเป็นศัลแพทย์คนแรกของโลกที่ทำการบายพาสหลอดเลือดฟีเมอรัล-พอพลีเทียล (femoral-popliteal bypass) ด้วยเทคนิกการส่องกล้องเพียงอย่างเดียว สำเร็จ

เขาเริ่มทำงานในเชตอุบัติภัยและสงครามในปี 1993 หลังเขาได้ชมฟุตเทจเหตุสงครามในซาราเยโว เขาทำงานในเชตสงครามและอุบัติภัยเป็นเวลาหลายสัปดาห์ต่อปีนับแต่นั้น โดยทำงานเป็นศัลยแพทย์อาสาให้กับหน่วยงานเช่นแพทย์ไร้พรมแดน และกาชาด

สถานที่ที่เขาเคยเดินทางไปอาสาเป็นศัลยแพทย์มาแล้ว ได้แก่ อัฟกานิสถาน, บอสเนีย, ช่ด, ดาฟูร์, กาซา, เฮติ, อิรัก, ลิเบีย, เซียราลีโอน และในเขตต่อต้านรัฐบาลของซีเรีย ในปี 2013 ถึง 2014 น็อตได้ฝึกสอนและช่วยนักศึกษาแพทย์และแพทย์คนอื่นในการทำศัลยกรรมรักษาแผลจากการกระทบกระเทือนในอะเลปโปตะวันออกภายใต้ปกครองของกลุ่มต้านรัฐบาล

ในระหว่างการโจมตียูเครนโดยรัสเซียเมื่อปี 2022 เขาเดินทางไปยูเครนเพื่อสอนและฝึกวิชาศัลยกรรมให้กับอาสาสมัครที่ยูเครนภายใต้องค์การ UOSSM

ชีวิตส่วนตัว
------------

ในปี 2015 น็อตสมรสกับเอเลนอร์ ยัพ (Eleanor Jupp) ทั้งคู่ให้กำเนิดลูกสาวหนึ่งคนในปีเดียวกัน เอเลนอร์เป็นอดีตนักวิเคราะห์ประจำสถาบันการวิจัยเชิงยุทธศาสตร์

ในปี 2014 เขามีโอกาสได้เข้าเฝ้าและทานอาหารเที่ยงร่วมกับพระราชินีเอลิซาเบธที่สอง เมื่อเขาพบว่ามันเป็นเรื่องยากที่จะเล่าเรื่องเหตุการณ์เลวร้ายที่เขาเผชิญมา (traumatic experiences) แก่พระองค์ พระราชินีทรงช่วยให้เขาสบายตัวลงด้วยการให้เวลาเขาพักยี่สิบนาทีไปป้อนขนมและเล่นกับสุนัขคอร์กีส่วนพระองค์

ในปี 2016 น็อตได้รับเกียรติเป็นแขกรับเชิญในรายการวิทยุของ BBC Radio 4 รายการ *Desert Island Discs* ตัวเลือกดนตรีของเขาได้แก่ "Gimme Shelter" โดย The Rolling Stones และ "Fix You" โดย Coldplay เขายังระบุเพลงโปรดของเขาว่าคือ "Good Golly, Miss Molly" โดย Little Richard ในขณะที่ตัวเลือกหนังสือของเขาคือ *Kallimni Arabi Mazboot* เพื่อช่วยให้เชาเรียนรู้ภาษาอาหรับ ในปี 2016 เขายังได้พูดเกี่ยวกับความเชื่อในศาสนาคริสต์ของเขาให้กับรายการช่อง BBC1 รายการ *Victoria Derbyshire*

Publications
------------

* *Conflict and Catastrophe Medicine: A Practical Guide*, Springer, 2014, ISBN 9781447129271
* *War Doctor: Surgery on the Front Line*, Picador, 2019, ISBN 9781509837038 In February 2019, *War Doctor* was BBC Radio 4's *Book of the Week*.

อ้างอิง
-------

1. ↑  O'Kelly, Lisa (24 February 2019). "War doctor David Nott: 'The adrenaline was overpowering'". The Guardian. สืบค้นเมื่อ 3 June 2019.
2. ↑  Nott, D. (12 March 2014). "David Nott: Drawn to the sound of gunfire". *British Medical Journal*. **348**: 348. doi:10.1136/bmj.g2016. PMID 24622689. S2CID 206901811.
3. 1 2 3  "Surgery's Indiana Jones finally gets the girl", *The Times*, 28 March 2015
4. 1 2 3  "BBC Radio 4 – Desert Island Discs, David Nott". BBC. 5 June 2016. สืบค้นเมื่อ 11 June 2016.
5. 1 2 3 4 5 6 7 8  Newton, Charlotte (April 2015). "Interview: David Nott". *The Bulletin of the Royal College of Surgeons of England*. **97** (4): 166–169. doi:10.1308/147363515X14134529302902.
6. ↑  "Index entry: Nott, David M." *Transcription of Birth and death registration for England and Wales*. ONS. สืบค้นเมื่อ 10 June 2016.
7. ↑  "Nott, Malcome George". Royal College of Surgeons. สืบค้นเมื่อ 20 September 2016.
8. 1 2  "Surgeon carries out op by phone". *Manchester Evening News*. 19 April 2010. สืบค้นเมื่อ 24 April 2022.
9. 1 2 3 4  Elizabeth Grice (29 January 2015). "'There is a buzz to cheating death', says war zone surgeon David Nott". *The Daily Telegraph*.
10. 1 2 3  "Mr David Nott, Consultant General Surgeon". BUPA. 2016.
11. ↑  Nott, David (2019). *War Doctor*. pp. Flying In chapter. ISBN 9781509837038.
12. ↑  "Mr David M Nott OBE OStJ DMCC BSc MD FRCS". Lister Hospital.
13. 1 2  "Queen's 2012 Birthday Honours for Service personnel and Defence civilians". Ministry of Defence. 16 June 2012.
14. ↑  Taub, Ben (27 June 2016). "Syria's War on Doctors". *The New Yorker*. สืบค้นเมื่อ 20 September 2016.
15. ↑  Faulkner, Doug. "David Nott: The war surgeon helping doctors save lives in Ukraine". *BBC News*. BBC News. สืบค้นเมื่อ 24 April 2022.
16. 1 2  Charlie Cooper (24 January 2016). "David Nott interview: War surgeon reveals how healthcare workers are being 'systematically' targeted in Syria". *The Independent*.
17. ↑  "Surgeon David Nott recalls how Queen's corgis helped him". *BBC News*. 5 June 2016.
18. ↑  Victoria Derbyshire Show at 10:05 on 1 November 2016.
19. ↑  Pride of Britain winners 2016 BBC1 Victoria Derbyshire Show, 1 November 2016 – at archive.org
20. ↑  Reader: David Nott; Abridger: Richard Hamilton; Producer: Elizabeth Allard (25 February 2019). "Book of the Week: War Doctor". *Book of the Week*. [BBC. BBC Radio 4. สืบค้นเมื่อ 28 February 2019.